钦定古今图书集成/理学汇编/字学典/第108卷 > 赵克继
## 钦定古今图书集成/理学汇编/字学典/第108卷 > 赵克继

按《宋史魏王廷美传》：廷美子德恭，得恭子承庆。承庆
子克继，善楷书，尤工篆隶。宗正荐之，仁宗亲临试，及
令临蔡邕古文法，写《论语》、诗、书，复诏与朝士分隶石
经。帝曰：“李阳冰唐室之秀，今克继朕之阳冰也。”训子
弟力学，一门登儒科者十有二人。尝进所集《广韵字
源》，帝称善，藏之秘阁。元祐五年，以武定军节度使观
察留后，赠建国公，谥“章靖。”